সহকারী জজ
সহকারী জজ বাংলাদেশের জেলার জজ কোর্টের একজন বিচারক যিনি শুধুমাত্র দেওয়ানি মামলা বিচার করেন।‌‌ তিনি উপজেলার প্রধান জজ হিসেবে দায়িত্ব পালন করেন। দেওয়ানি কার্যবিধি, ১৯০৮ এর বিধান মোতাবেক সহকারী জজ তার অধিক্ষেত্রের মধ্যে যেকোনো প্রশাসনিক সিদ্ধান্ত, দাপ্তরিক আদেশ বা নির্মাণকাজ অস্থায়ী নিষেধাজ্ঞার মাধ্যমে বন্ধ করে দিতে পারেন। তিনি প্রশাসনিক ক্ষেত্রে জেলা জজের অধীনস্থ। পূর্বে সহকারী জজকে মুন্সেফ নামে অভিহিত করা হতো। সহকারী জজ বাংলাদেশ জুডিসিয়াল সার্ভিসের প্রবেশ পদ (Entry post)।